Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: a 7/1999. (II. 1.) OM rendelethez
Paragraph Index: 1033

1. A képzési cél Olyan kereskedelem szakos közgazdászok képzése a cél, akik az 1. számú melléklet 1. pontjában foglaltakkal összhangban jártasak a hazai és a nemzetközi kereskedelmi kérdésekben, korszerű közgazdasági és kereskedelmi ismeretekkel rendelkeznek, melyekkel a kereskedelmi vállalkozások sikeres működését megvalósítják. Képessé kell tenni a hallgatókat a gazdasági információk elemzésére, a marketing és az üzleti döntések előkészítésére és ennek meghozatalára, valamint a szervezési és irányítási feladatok ellátására. A képzés fontos része a hatékony üzleti kapcsolatok kiépítését elősegítő módszerek elsajátítása (üzleti kommunikáció, protokoll, levelezés), valamint a logisztikai tevékenység gazdaságos és hatékony megszervezéséhez szükséges ismeretek birtoklása.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes